കൊറോണയ്ക്ക് ശേഷം ലോകത്തെ കീഴടക്കുക നിപ്പ 50 ശതമാനം മരണ സാധ്യതയുള്ള മഹാരോഗം ഉടനെത്തുമെന്ന് ആശങ്ക മലബാറില് നിന്നും ലോകത്തേക്ക് നിപ്പ പടരുമോ ? കോവിഡ് പ്രതിസന്ധിയില് നിന്നും പൂര്ണ്ണമായും കരകയറുന്നതിനു മുന്പേ മറ്റൊരു ദുരന്തം കൂടി ലോകത്തെ തേടിയെത്തുമോ ?കോവിഡിനെക്കുറിച്ചുളള ഏറ്റവും പുതിയ അപ്ഡേറ്റുകള് ഇവിടെ വായിക്കൂ സാധ്യതയുണ്ടെന്നാണ് ഈ രംഗത്തെ വിദഗ്ദര് പറയുന്നത്. അടുത്തതായി ലോകത്ത് നാശം വിതയ്ക്കാന് എത്തുന്നത് നിപ്പയായിരിക്കും എന്നാണ് സൂചന. കോവിഡില് നിന്നും വ്യത്യസ്തമായി മരണ സാധ്യത ഏറെയുള്ള രോഗമാണ് നിപ്പ. കോവിഡ് ബാധിച്ചവരില് 1 ശതമാനം വരെ മാത്രമാണ് മരണം സംഭവിച്ചതെങ്കില് നിപ്പയുടെ കാര്യത്തില് മരണ സാധ്യത 50 ശതമാനം വരെയാണ്. കൊറോണ വൈറസിന്റെ പുതിയ വകഭേദങ്ങളെ നേരിടുവാന് ലോകം ഇപ്പോഴും തയ്യാറെടുത്തിട്ടില്ല എന്നാണ് അസ്ട്ര സെനെക ഓക്സ്ഫോര്ഡ് വാക്സിന് വികസിപ്പിക്കുന്നതില് പ്രധാന പങ്കുവഹിച്ച പ്രൊഫസര് ഡെയ്ം സാറാ ഗില്ബര്ട്ട് പറഞ്ഞത്. അതുപോലെ പുതിയതരം വൈറസുകള് ഏതു നിമിഷവും എത്തിയേക്കാമെന്നും അവര് പറയുന്നു. ഷെല്ട്ടന്ഹാം ലിറ്ററേച്ചര് ഫെസ്റ്റിവലില് സംസാരിക്കുകയായിരുന്നു അവര്. ലോക രാജ്യങ്ങളെല്ലാം തന്നെ മതിയായ അളവില് വാക്സിനുകള് സംഭരിച്ചു വയ്ക്കണമെന്നും അങ്ങനെയെങ്കില് പെട്ടെന്ന് പുറപ്പെടുന്ന മഹാവ്യാധികളെ ചെറുക്കാന് ഒരു പരിധിവരെ കഴിയുമെന്നും അവര് സൂചിപ്പിച്ചു. അതുപോലെ ആരോഗ്യ പ്രവര്ത്തകര്ക്കും, മറ്റ് സുപ്രധാന മേഖലകളില് പ്രവര്ത്തിക്കുന്നവര്ക്കും നേരത്തേ വാക്സിന് നല്കിയിരിക്കണം. അങ്ങനെ വന്നാല് അവര്ക്ക് വൈറസ് വ്യാപനം തടയുന്നതിനായി സമയത്തു തന്നെ ആവശ്യമായ നടപടികളില് ഏര്പ്പെടാന് കഴിയുമെന്നും അവര് ചൂണ്ടിക്കാട്ടി. കോവിഡ് പ്രതിസന്ധിക്ക് മുന്പേ തന്നെ വ്യത്യസ്ത മഹാവ്യാധികള്ക്ക് കാരണമാകുന്ന വൈറസുകളെ ചെറുക്കാനുള്ള വാക്സിനുകള് വികസിപ്പിക്കുവനുള്ള ശ്രമം ആരംഭിച്ചിരുന്നു എന്നുപറഞ്ഞ അവര്, കോവിഡ് പ്രതിസന്ധിമൂലം ആ പ്രവര്ത്തനങ്ങള് മന്ദഗതിയിലായെന്നും അറിയിച്ചു. മതിയായ അളവില് ധനസഹായം ഇല്ലാത്തതാണ് പ്രവര്ത്തനങ്ങള് മന്ദഗതിയിലാകാന് കാരണമെന്നും അവര് പറഞ്ഞു. നിപ്പ ഏതു നിമിഷവും ലോകത്തെ പിടിച്ചുലച്ചേക്കാം. ഇത് മുന്കൂട്ടികണ്ടുകോണ്ടാണ് അഞ്ചു വര്ഷങ്ങള്ക്ക് മുന്പ് നിപ്പയെ പ്രതിരോധിക്കുവാനുള്ള വാക്സിന് വികസിപ്പിക്കുന്നതിനുള്ള ശ്രമങ്ങള് ആരംഭിച്ചത്. എന്നാല് ഇതുവരെയും അത് എവിടെയും എത്തിയിട്ടില്ലെന്നും അവര് പറഞ്ഞു. അടുത്തയിടേ 12 വയസ്സുള്ള ഒരു ബാലന് നിപ്പ ബാധിച്ച് മരിച്ചത് ശാസ്ത്രലോകം ഗൗരവത്തോടെയാണ് കാണുന്നത്. നിപ്പയ്ക്ക് മറ്റൊരു മഹാമാരിയായി ലോകമെമ്ബാടും പടരാന് ആവുമെന്നും അവര് വിശ്വസിക്കുന്നു. കോവിഡ് എത്രപെട്ടെന്നാണ് ലോകത്തിലാകമാനം പടര്ന്നു പിടിച്ചതെന്ന്ഓര്ക്കണമെന്ന് ചില ശാസ്ത്രജ്ഞര് പറയുന്നു. അതുപോലെ നിപ്പയുടെ അതിവ്യാപന ശേഷിയുള്ള ഡെല്റ്റ വകഭേദം എത്തുകയാണെങ്കില് മാരകശേഷിയും വ്യാപനശേഷിയും അധികമായുള്ള ആ ഇനം ലോകത്തെ മുച്ചൂടും മുടിക്കുമെന്നും അവര് മുന്നറിയിപ്പ് നല്കുന്നു.